标题：819年
中国纪年
819年，唐宪宗昭文章武大圣至神孝皇帝元和十四年
历史大事
遣吐蕃来使归国
吐蕃派使臣论短立藏来唐结好，未及返回，又入侵河曲（今宁夏、内蒙黄河沿岸）。朝臣以吐蕃背信弃义，请求诛杀其来使。宪宗不许，认为其国失信，其使何罪！元和十四年（八一九）正月十一日，遣吐蕃使臣论短立藏等返国。
韩愈谏迎佛骨
元和十四年（八一九）正月，宪宗遣宦官赴法门寺迎佛骨至长安，留宫中供奉三日，然后送各个寺院供奉。长安王公百姓瞻视施舍，唯恐不及。刑部侍郎韩愈上表切谏，认为，佛教本夷狄之法。自黄帝至禹、汤、周文王、武王，皆能长寿，百姓安乐，而当时未有佛法。汉明帝时，佛教传入中国，其后战乱频仍，王朝短命。宋、齐，梁、陈、北魏尊佛愈诚，年代愈短。唯梁武帝在位四十八年，前后三次舍身入寺，然竟为侯景所逼，饿死台城（今江苏南京城内），其国不久即灭。由此可见，佛实不可倍。佛教口不言先王之法，身不服先王之衣，不知君臣之义，父子之恩。假如其身尚在，奉其国命来朝，陛下优礼接待，不过宣政殿接见，礼宾院设宴，赐其衣一套，卫送出境，不让其迷惑百姓而已。况且其身死已久，岂宜以其枯朽之骨迎入宫禁！韩愈因请将佛骨交有关部门处理，投入水火，永绝根本。并表示，假如佛骨显灵，降临灾祸，愿由愈一人承担。宪宗见愈上奏，大怒。将愈奏章出示宰相，欲处其死刑。裴度等人认为，韩愈虽然狂妄，但出自对皇上忠心，应宽容其罪，以开言路。十四日。诏贬韩愈为潮州（今广东）刺史。
田弘正东阿大捷
魏博节度使田弘正奉诏征讨淄青李师道。元和十三年（八一八）十一月，率全军于杨刘渡黄河，距郓州城四十里下寨。师道大惊，命都知兵马使刘悟率军拒战。十四年正月十七日，田弘正大败刘悟于东阿（今山东东阿镇），杀万余人。廿七日，又于阳谷（今山东阳谷东）破刘悟兵万人。
刘悟夜袭郓州
元和十三年（八一八），宪宗发兵征讨淄青李师道，师道遣都知兵马使刘悟率军万余人屯守阳谷（今山东）。刘悟待将士宽惠，颇得士心，军中号为“刘父”。十一月，魏博节度使田弘正率军渡河扎营，次年正月，大败悟军，攻取东阿（今属山东）。李师道听信谗言，疑刘悟收买士心，恐有异志。召悟欲杀之，后以悟无反迹，恐杀悟诸将不服，因留数日，厚赠金帛遣还行营。悟知师道疑己，还营后私下为备。师道以悟掌兵在外，终必为患，二月八日，密遣二使持手令至行营，令兵马副使张暹斩悟。暹托言刘悟有备，不可鲁莽，遂密告于悟。悟派人杀师道使者，召诸将宣李师道手令及其罪恶，提议袭郓州，诛李师道，归顺朝廷。诸将凡迟疑不言者，即命斩之，余皆愿听命。刘悟密派人以其谋告田弘正，请出兵相助。当日夜半，刘悟率军出发。天未明，至郓州城下，诈言奉李师道手令入城，斩守门卒，攻拔子城。牙城数百人拒战，后知兵力不济，皆降。李师道与其二子藏于床下，被士卒搜擒。刘悟命斩李师道父子及其党羽二十余家，又命左右都虞候巡行坊市，禁止焚掠，州城即定。遂举烽向田弘正告捷。弘正露布以报朝廷。李氏割据淄青十二州，至此平定。
分淄青为三道
元和十四年（八一九）二月，刘悟夜袭郓州，杀李师道，平定淄青。十七日，宪宗命户部侍郎杨于陵为淄青宣抚使，分割淄青十二州土地。于陵按视淄青图籍，据诸州土地远近、士马众寡、仓库虚实，拟分为三道：以郓、曹、仆为一道（今山东东平西北）；淄、青、齐、登、莱为一道（今山东益都）；兖、海、沂、密为一道（今山东临沂）。宪宗准奏。三月十日，以华州刺史马总为郓曹仆等州节度使。十一日，以义成节度使薛平为平卢节度、淄青齐登莱等州观察使。以淄青行营供军使王遂为沂海兖密等州观察使。
乌重胤奏河朔藩镇割据因由
元和十四年（八一九）三月，横海（今河北沧州东南）节度使乌重胤上奏，以为河朔藩镇之所以抗拒朝命，割据跋扈六十余年，原因在于节度使各于州县设置外镇兵，由镇将统率兵马，刺史失其兵权。若使刺史掌兵，则节度使即使如安禄山、史思明骄横跋扈，必不能据一州而叛。乌重胤奏称，横海所管德（今山东陵县）、棣（今山东惠民东南）、景（今河北南皮西南）三州，已将外镇兵交刺史统辖。
诏诸道外镇兵并令刺史统辖
元和十四年（八一九），宪宗以相继平定淮西、淄青等镇叛乱，遂欲削除诸道节度使职权。四月十九日，诏令诸道节度使、都团练使、防御使、经略使所管支郡，除其治所州郡外，各州所置外镇兵马，并令刺史统辖。凡周边与蛮夷少数族接壤之地所建城镇，与州郡无关者，不在此限。
程异卒
元和十四年（八一九）四月廿四日，工部侍郎、同平章事、诸道盐铁转运使程异卒。程异，字师举，京兆长安人。举明经及第，授扬州海陵（今江苏泰州）主簿，转华州郑县（今陕西华县）尉。贞元（七八五－0四）末，以虞部员外郎充盐铁转运扬子院留后，参与王叔元政治集团改革，失败后贬为郴州（今湖南）司马。元和（八0六至—八一四）初，盐铁转运使李巽以异精于吏职，奏请拔用，擢为侍御史，仍为扬子留后，加检校兵部郎中、淮南（今江苏扬州）等五道两税使。异自悔前非，竭力奉职，江淮财政弊端，多有厘革。以功入朝为太府少卿，兼御史中丞、盐铁转运副使。十二年，奉诏至江淮督征财赋，得一百八十万贯，供讨伐淮西诸军，以功擢为御史大夫、盐铁转运使。十三年九月，与皇甫镈同拜相，仍领盐铁转运使。异知西北边军政不修，建议置巡边使，请自行。议未决而卒。异善理财而家无余财，颇为时所称。
韩弘入朝
宣武（今河南开封）节度使韩弘在镇二十余年，四州赋税皆据为已有，未尝上供。元和十四年（八一九）二月，唐廷官军平定锱青李师道，韩弘畏惧。七月二日，弘率宣武牙校千余人入朝，献马三千，绢五千，杂缯三万，金银器千余件。其库厩尚有钱百余万缗，绢百余万匹，马七千匹，粮三百万斛。弘屡上奏辞职，宪宗准奏，授司徒、兼中书令，以吏部尚书张弘靖为宣武节度使。
沂州军乱
元和十四年（八一九），兖海沂密（今山东临沂）观察使王遂以李师道初平，人情未安，专以严酷治理，所用刑杖大于常时；盛夏时使役士卒营缮府舍，督责峻急，将士愤怒。七月十五日，役卒王弁等五人于沂水沐浴，密谋作乱，约事成后推弁为留后。十六日，王遂与监军、副使饮宴；中午，当值卫兵亦休息，王弁等五人突入卫兵房中取弓刀等，射杀副使张敦实。王遂狼狈欲逃，被弁擒拿，数其罪而斩之。弁自称留后，召集将吏参拜祝贺，众莫敢不从。
曹华诛郓州士卒
元和十四年（八一九）七月，沂州役卒王弁作乱，杀观察使王遂，宪宗认为李师道郓州士卒蓄意作乱，凶残之态未灭。廿八日，以棣州（今山东惠民东南）刺史曹华为沂海兖密节度使，命其率棣州兵赴任。同时，以王弁为开州（今四川开县）刺史，于途中设计擒斩。曹华率兵至沂州，以好言安抚将士，众皆不疑。上任三日，设宴慰劳将士，棣州兵千人伏于帐下。华以优赏为名，命郓州兵立左，沂州兵立右，士卒分别站定，命沂州兵先出，遂闭门，伏兵皆出，杀郓州兵一千二百人，无一逃脱。
郗士美卒
元和十四年（八一九）八月廿二日，陈许（今河南许昌）节度使郗士美卒。郗士美，字和夫，兖州金乡（今山东）人。少好学，历任藩镇幕僚，迁坊州（今陕西黄陵）刺史。永贞二十年（八0四）擢任黔中（今四川彭水）经略使。夷獠作乱，士美设奇计讨平，以功封高平郡公，迁京兆尹。元和六年（八一一），出任昭义（今山西长治）节度使，削除前任弊政数端。元和十一年，朝廷征讨成德，（今河北正定）王承宗，诸镇兵十余万逗留不前，士美斩大将王献，亲擂鼓督战，大破成德兵于柏乡（今河北），威震两河。迁检校刑部尚书、陈许节度使。卒年六十四岁。
李渤奏两税摊逃之弊
元和十四年（八一九）八月，陈许节度使郗士美卒，宪宗命库部员外郎李渤为吊祭使。渤回朝奏称出使路经渭南（今陕西），闻长源乡旧有四百户，今才百余户，阌乡县旧有三千户，今才千户，其他州县亦与此相似。户籍流失如此之多，原因在于百姓逃亡，地方官吏即以其两税摊于邻居，邻居不堪负担，亦随之逃亡。李渤请宪宗下诏，杜绝摊逃之弊，以逃户家产抵税；不足，即予赦免。如此数年，百姓当即归农。宰相皇甫镈不听，渤遂托病归东都。
杨清攻陷安南
黄洞蛮自贞元十年（七九四）后屡出兵攻陷州县。元和（八0六—八二0）中，桂管（今广西桂林）观察使裴行立、容管（今广西容县）经略使阳旻欲侥幸立功，争请出兵征讨。宪宗准奏，征发江西、湖南兵会同桂、容二管讨伐。士卒遭受瘴疠，死者不计其数。安南（今越南河内）都护李象古贪财苛刻，士卒怨怒。蛮酋杨清时为牙将，郁郁不得志。十四年，象古命清率兵三千讨黄洞蛮。十月，杨清率兵擅返，夜袭安南府城交州，杀李象古及其妻、下属、部曲千余人。十七日，容管奏杨清攻陷交州。廿一日，宪宗以桂仲武为安南都护；赦免杨清，以其为琼州（今海南海口南）刺史。
史敬奉奇计解围盐州
元和十四年（八一九）十月，吐蕃节度使论三摩、宰相尚塔藏、中书令尚绮心儿率军十五万，围攻盐州（今陕西定边），党项亦出兵相助。盐州刺史李文悦竭力坚守二十七日，城欲陷。灵武（今宁夏灵武西北）牙将史敬奉请求朔方节度使杜叔良给兵三千人，带三十日干粮，深入吐蕃境内，以解盐州之围。叔良给兵二千五百人。敬奉出兵十余日，渺无音讯，朔方人以为其全军覆没。不久，敬奉从小道绕吐蕃军后，吐蕃大惊溃归，敬奉率军奋击，大破敌军，杀伤不可计数，遂解盐州之围。
柳泌驱民采仙药
元和十三年（八一八）十一月，宪宗以方士柳泌为台州（今浙江临海）刺史。泌至台州，驱吏民进天台山采集仙药，历经一年而无所得。柳泌畏罪，全家逃入山中。十四年十月，浙东（今浙江绍兴）观察使追捕擒获，送至京城。宰相皇甫镈等袒护柳泌，宪宗使泌入翰林院待诏，服用其所炼金石药，日益燥渴。
郑余庆请抽文官俸禄修国子监
元和十四年（八一九）十二月六日，国子祭酒郑余庆奏请，凡现任一至九品文官及出使在外而兼京正员官者，每月俸禄一贯，抽取十文钱（即百分之一），修国子监。宪宗准奏。
崔群罢相
元和十四年（八一九）七月，群臣上宪宗尊号，皇甫镈欲增“孝德”二字，宰相崔群认为尊号有“圣”字，则孝在其中。镈向宪宗告状说：“群于陛下惜‘孝德’二宇”，宪宗怒。皇甫镈时为判度支，屡不按时支付边军衣粮；所给衣粮又多陈腐，不能服用，士卒怨怒，流言欲作乱。邠宁（今陕西彬县）节度使李光颜忧惧，欲自杀，派人向宪宗上告，宪宗不信。崔群亦以此情上奏。皇甫镈密告崔群煽动人情。以此二事，十二月十一日，宪宗罢崔群相，出任湖南观察使。
柳宗元卒
元和十四年（八一九）十一月，柳州刺史柳宗元卒。宗元，字子厚，河东解县（今山西永济）人。贞元九年（七九三）登进士。十四年登博学鸿词科，授校书郎。转蓝田尉。永贞元年（八0五），参与王叔文集团政治改革，擢礼部员外郎。同年失败后，贬永州（今湖南零陵）司马。元和十年（八一五）召入朝，复出为柳州刺史，世称“柳柳州”。柳宗元是唐代著名文学家和思想家。他和韩愈并为古文运动领袖，世称“韩柳”，为唐宋八大家之一。他以为“文者以明道”，反对骈文形式。他的散文取材广泛，寓意深邃，著有《三戒》、《蝜蝂传》等寓言作品，《永州八记》等山水游记，继承了《水经注》的成就而有所发展，他的《天说》、《天对》等文，具有朴素的唯物主义思想，他在贬逐外任时，关心民生疾苦，注重吏治，曾革除地方弊政和陋习。卒年四十七岁。有《柳河东集》四十卷传世。
张仲素卒
张仲素，字绘之，河间（今河北）人，贞元十四年（七九八）进士，官至中书舍人。工诗，诗作有《春闺思》、《秋闺思》、《塞下曲》等。元和十四年（八一九）卒。
通鉴记载
宪宗昭文章武大圣至神孝皇帝中之下元和十四年（己亥，公元八一九年） 
春，正月，辛已，韩弘拔考城，杀二千馀人。 
丙戌，师道所署沐阳令梁洞以县降于楚州刺史李听。 
吐蕃遣使者论短立藏等来修好，未返，入寇河曲。上曰：“其国失信，其使何罪！”庚寅，遣归国。 
壬辰，武宁节度使李愬拔鱼台。 
中使迎佛骨至京师，上留禁中三日，乃历送诸寺，王公士民瞻奉舍施，惟恐弗及，有竭产充施者，有然香臂顶供养者。刑部侍郎韩愈上表切谏，以为：“佛者，夷狄之一法耳。自黄帝以至禹，汤、文、武，皆享寿考，百姓安乐，当是时，未有佛也。明帝时，始有佛法。其后乱亡相继，运祚不长。宋、齐、梁、陈、元魏已下，事佛渐谨，年代尤促。惟梁武帝在位四十八年，前后三舍身为寺家奴，竟为侯景所逼，饿死台城，国亦寻灭。事佛求福，乃更得祸。由此观之，佛不足信亦可知矣！百姓愚冥，易惑难晓，苟见陛下如此，皆云‘天子大圣，犹一心敬信；百姓微贱，于佛岂可更惜身命。’佛本夷狄之人，口不言先王之法言，身不服先王之法服，不知君臣之义、父子之恩。假如其身尚在，奉国命来朝京师，陛下容而接之，不过宣政一见，礼宾一设，赐衣一袭，卫而出之于境，不令惑众也。况其身死已久，枯朽之骨，岂宜以入宫禁！古之诸侯得吊于国，尚令巫祝先以桃茢祓除不祥。今无故取朽秽之物亲视之，巫祝不先，桃茢不用，群臣不言其非，御史不举其罪，臣实耻之！乞以此骨会有司，投诸水火，永绝要本，断天下之疑，绝后代之惑，使天下之人知大圣人之所作为，出于寻常万万也，岂不盛哉！佛如有灵，能作祸福，凡有殃咎，宜加臣身。” 
上得表，大怒，出示宰相，将加愈极刑。裴度、崔群为言：“愈虽狂，发于忠恳，宜宽容以开言路。”癸巳，贬愈为潮州刺史。 
自战国之世，老、庄与儒者争衡，更相是非。至汉末，益之以佛，然好者尚寡。晋、宋以来，日益繁炽，自帝王至于士民，莫不尊信。下者畏慕罪福，高者论难空有。独愈恶其蠹财惑众，力排之，其言多矫激太过。惟《送文畅师序》最得其要，曰：“夫鸟俯而啄，仰而四顾，兽深居而简出，惧物之为己害也，犹且不免焉。弱之肉，强之食。今吾与文畅安居而暇食，优游以生死，与禽兽异者，宁可不知其所自邪！” 
丙申，田弘正奏败淄青兵于东阿，杀万馀人。 
沧州刺史李宗奭与横海节度使郑权不叶，不受其节制，权奏之。上遣中使追之，宗奭使其军中留己，表称惧乱未敢离州。诏以乌重胤代权，将吏惧，逐宗奭。宗奭奔京师，辛丑，斩于独柳之下。 
丙午，田弘正奏败平卢兵于阳谷。 
二月，李听袭海州，克东海、朐山、怀仁等县。李愬败平卢兵于沂州，拔丞县。李师道闻官军侵逼，发民治郓州城堑，修守备，役及妇人，民益惧且怨。都知兵马使刘悟，正臣之孙也，师道使之将兵万馀人屯阳谷以拒官军。悟务为宽惠，使士卒人人自便，军中号曰刘父。及田弘正渡河，悟军无备，战又数败。或谓师道曰：“刘悟不修军法，专收众心，恐有他志，宜早图之。”师道召悟计事，欲杀之。或谏曰：“今官军四合，悟无逆状，用一人言杀之，诸将谁肯为用！是自脱其爪牙也。”师道留悟旬日，复遣之，厚赠金帛以安其意。悟知之，还营，阴为之备。师道以悟将兵在外，署悟子从谏门下别奏。从谏与师道诸奴日游戏，颇得其阴谋，密疏以白父。又有谓师道者曰：“刘悟终为患，不如早除之。”丙辰，师道潜遣二使赍帖授行营兵马副使张暹，令斩悟首献之，勒暹权领行营。时悟方据高丘张幕置酒，去营二三里。二使至营，密以贴授暹。暹素与悟善，阳与使者谋曰：“悟自使府还，颇为备，不可匆匆，暹请先往白之，云：‘司空遣使存问将士，兼有赐物，请都头速归，同受传语。’如此，则彼不疑，乃可图也。”使者然之。暹怀帖走诣悟，屏人示之。悟潜遣人先执二使，杀之。时已向暮，悟按辔徐行还营，坐帐下，严兵自卫。召诸将，厉色谓之曰：“悟与公等不顾死亡以抗官军，诚无负于司空。今司空信谗言，来取悟首。悟死，诸公其次矣。且天子所欲诛者独司空一人。今军势日蹙，吾曹何为随之族灭！欲与诸公卷旗束甲，还入郓州，奉行天子之命，岂徒免危亡，富贵可图也。诸公以为何如？”兵马使赵垂棘立于众首，良久，对曰：“如此，事果济否？”悟应声骂曰：“汝与司空合谋邪！”立斩之。遍问其次，有迟疑未言者，悉斩之，并斩军中素为众所恶者，凡三十馀，尸于帐前。馀皆股粟，曰：“惟都头命，愿尽死！”乃令士卒曰：“入郓，人赏钱百缗，惟不得近军帑。其使宅及逆党家财，任自掠取，有仇者报之。”使士卒皆饱食执兵，夜半听鼓三声绝即行，人衔枚，马缚口，遇行人，执留之，人无知者。距城数里，天未明，悟驻军，使听城上柝声绝，使十人前行，宣言“刘都头奉帖追入城。”门者请俟写简白使，十人拔刃拟之，皆窜匿。悟引大军继至，城中噪哗动地。比至，子城已洞开，惟牙城拒守，寻纵火，斧其门而入。牙中兵不过数百，始犹有发弓矢者，俄知力不支，皆投于地。悟勒兵升听事，使捕索师道。师道与二子伏厕床下，索得之，悟命置牙门外隙地，使人谓曰：“悟奉密诏送司空归阙，然司空亦何颜复见天子！”师道犹有幸生之意，其子弘方仰曰：“事已至此，速死为幸！”寻皆斩之。自卯至午，悟乃命两都虞候巡坊市，禁掠者，即时皆定。大集兵民于球场，亲乘马巡绕，慰安之。斩赞师道逆谋者二十馀家，文武将吏且惧且喜，皆入贺。悟见李公度，执手歔欷；出贾直言于狱，置之幕府。悟之自阳谷还兵趋郓也，潜使人以其谋告田弘正曰：“事成，当举烽相白。万一城中有备不能入，愿公引兵为助。功成之日，皆归于公，悟何敢有之！”且使弘正进据己营。弘正见烽，知得城，遣使往贺。悟函师道父子三首遣使送弘正营，弘正大喜，露布以闻。淄、青等十二州皆平。弘正初得师道首，疑其非真，召夏侯澄使识之。澄熟视其面，长号陨绝者久之，乃抱其首，舐其目中尘垢，复恸哭。弘正为之改容，义而不责。 
壬戌，田弘正捷奏至。乙丑，命户部侍郎杨于陵为淄青宣抚使。己巳，李师道首函至。自广德以来，垂六十年，籓镇跋扈河南、北三十馀州，自除官吏，不供贡赋，至是尽遵朝廷约束。上命杨于陵分李师道地，于陵按图籍，视土地远迩，计士马众寡，校仓库虚实，分为三道，使之适均：以郓、曹、濮为一道，淄、清、齐、登、莱为一道，兖、海、沂、密为一道，上从之。 
刘悟以初讨李师道诏云：“部将有能杀师道以众降者，师道官爵悉以与之。”意谓尽得十二州之地，遂补署文武将佐，更易州县长吏；谓其下曰：“军府之政，一切循旧。自今但与诸公抱子弄孙，夫复何忧！”上欲移悟他镇，恐悟不受代，复须用兵，密诏田弘正察之。弘正日遣使者诣悟，托言修好，实观其所为。悟多力，好手搏，得郓州三日，则教军中壮士手搏，与魏博使者庭观之，自摇肩攘臂，离坐以助其势。弘正闻之，笑曰：“是闻除改，登即行矣，何能为哉！”庚午，以悟为义成节度使。悟闻制下，手足失坠。明日，遂行。弘正已将数道兵，比至城西二里，与悟相见于客亭，即受旌节，驰诣滑州，辟李公度、李存、郭昈、贾直言以自随。 
悟素与李文会善，既得郓州，使召之，未至。闻将移镇，昈、存谋曰：“文会佞人，败乱淄青一道，灭李司空之族，万人所共仇也！不乘此际诛之，田相公至，务施宽大，将何以雪三齐之愤怨乎！”乃诈为悟帖，遣使即文会所至，取其首以来。使者遇文会于丰齐驿，斩之。比还，悟及昈、存已去，无所复命矣。文会二子，一亡去，一死于狱，家赀悉为人所掠，田宅没官。 
诏以淄青行营副使张暹为戎州刺史。 
癸酉，加田弘正检校司徒、同平章事。 
先是，李师道将败数月，闻风动鸟飞，皆疑有变，禁郓人亲识宴聚及道路偶语，犯者有刑。弘正既入郓，悉除苛禁，纵人游乐，寒食七昼夜不禁行人。或谏曰：“郓人久为寇敌，今虽平，人心未安，不可不备。”弘正曰：“今为暴者既除，宜施以宽惠，若复为严察，是以桀易桀也，庸何愈焉！” 
先是，贼数遣人入关，截陵戟，焚仓场，流矢飞书，以震骇京师，沮挠官军。有司督察甚严，潼关吏至发人囊箧以索之，然终不能绝。及田弘正入郓，阅李师道簿书，有赏杀武元衡人王士元等及赏潼关、蒲津吏卒案，乃知向者皆吏卒赂于贼，容其奸也。 
裴度纂述蔡、郓用兵以来上之忧勤机略，因侍宴献之，请内印出付史官。上曰：“如此，似出朕志，非所欲也。”弗许。 
三月，戊子，以华州刺史马总为郓、曹、濮等州节度使。己丑，以义成节度使薛平为平卢节度、淄、青、齐、登、莱等州观察使。以淄青四面行营供军使王遂为沂、海、兖、密等州观察使。 
横海节度使乌重胤奏：“河朔籓镇所以能旅拒朝命六十馀年者，由诸州县各置镇将领事，收刺史、县令之权，自作威福。向使刺史各得行其职，则虽有奸雄如安、史，必不能以一州独反也。臣所领德、棣、景三州，已举牒各还刺史职事，应在州兵并令刺史领之。”夏，四月，丙寅，诏诸道节度、都团练、都防御、经略等使所统支郡兵马，并令刺史领之。自至德以来，节度使权重，所统诸州各置镇兵，以大将主之，暴横为患，故重胤论之。其后河北诸镇，惟横海最为顺命，由重胤外之得宜故也。 
辛未，工部侍郎、同平章事程异薨。 
裴度在相位，知无不言，皇甫镈之党阴挤之。丙子，诏度以门下侍郎、同平章事，充河东节度使。皇甫镈专以掊克取媚，人无敢言者，独谏议大夫武儒衡上疏言之。镈自诉于上，上曰：“卿以儒衡上疏，将报怨邪！”镈乃不敢言。儒衡，元衡之从父弟也。 
史馆修撰李翱上言，以为：“定祸乱者，武功也；兴太平者，文德也。今陛下既以武功定海内，若遂革弊事，复高祖、太宗旧制；用忠正而不疑，屏邪佞而不迩；改税法，不督钱而纳布帛；绝进献，宽百姓租赋；厚边兵，以制戎狄侵盗；数访问待制官，以通塞蔽；此六者，政之根本，太平所以兴也。陛下既已能行其难，若何不为其易乎！以陛下天资上圣，如不惑近习容悦之辞，任骨鲠正直之士，与之兴大化，可不劳而成也。若不有此为事，臣恐大功之后，逸欲易生。进言者必曰：‘天下既平矣，陛下可以高枕自安逸。’如是，则太平未可期矣！” 
秋，七月，丁丑朔，田弘正送杀武元衡贼王士元等十六人，诏使内京兆府、御史台遍鞫之，皆款服。京兆尹崔元略以元衡物色询之，则多异同。元略问其故，对曰：“恒、郓同谋遣客刺元衡，而士元等后期，闻恒人事成，遂窃以为己功，还报受赏耳。今自度为罪均，终不免死，故承之。”上亦不欲复辨正，悉杀之。 
戊寅，宣武节度使韩弘始入朝，上待之甚厚。弘献马三千，绢五千，杂缯三万，金银器千，而汴之库厩尚有钱百馀万缗，绢百馀万匹，马七千匹，粮三百万斛。 
己丑，群臣上尊号曰元和圣文神武法天应道皇帝，赦天下。 
沂、海、兖、密观察使王遂，本钱谷吏，性狷急，无远识。时军府草创，人情未安，遂专以严酷为治，所用杖绝大于常行者，每詈将卒，辄曰“反虏”；又盛夏役士卒营府舍，督责峻急。将卒愤怨。辛卯，役卒王弁与其徒四人浴于沂水，密谋作乱，曰：“今服役触罪亦死，奋命立事亦死，死于立事，不犹愈乎！明日，常侍与监军、副使有宴，军将皆在告，直兵多休息，吾属乘此际出其不意取之，可以万全。”四人皆以为然，约事成推弁为留后。壬辰，遂方宴饮，日过中，弁等五人突入，于直房前取弓刀，径前射副使张敦实，杀之。遂与监军狼狈起走，弁执遂，数之以盛暑兴役，用刑刻暴，立斩之。传声勿惊监军，弁即自称留后，升厅号令，与监军抗礼，召集将吏参贺，众莫敢不从。监军具以状闻。 
甲午，韩弘又献绢二十五万匹，絁三万匹，银器二百七十。左右军中尉各献钱万缗。自淮西用兵以来，度支、盐铁及四方争进奉，谓之“助军”；贼平又进奉，谓之“贺礼”；后又进奉，谓之“助赏”；上加尊号又进奉，亦，谓之“贺礼”。丁酉，以河阳节度使令狐楚为中书侍郎，同平章事。楚与皇甫镈同年进士，引以为相。 
朝廷闻沂州军乱，甲辰，以棣州刺史曹华为沂、海、兖、密观察使。 
韩弘累表请留京师。八月，己酉，以弘守司徒，兼中书令。癸丑，以吏部尚书张弘靖同平章事，充宣武节度使。弘靖，宰相子，少有令闻，立朝简默。河东、宣武阙帅，朝廷以其位望素重，使镇之。弘靖承王锷聚敛之馀，韩弘严猛之后，两镇喜其廉谨宽大，故上下安之。 
己未，田弘正入朝，上待之尤厚。 
戊辰，陈许节度使郗士美薨，以库部员外郎李渤为吊祭使。渤上言：“臣过渭南，闻长源乡旧四百户，今才百馀户，閺乡县旧三千户，今才千户，其它州县大率相似。迹其所以然，皆由以逃户税摊于比邻，致驱迫俱逃，此皆聚敛之臣剥下媚上，惟思竭泽，不虑无鱼。乞降诏书，绝摊逃之弊。尽逃户之产偿税，不足者乞免之。计不数年，人皆复于农矣。”执政见而恶之，渤遂谢病，归东都。 
癸酉，吐蕃寇庆州，营于方渠。 
朝廷议兴兵讨王弁，恐青、郓相扇继变，乃除弁开州刺史，遣中使赐以告身。中使绐之曰：“开州计已有人迎候道路，留后宜速发。”弁即日发沂州，导从尚百馀人，入徐州境，所在减之，其众亦稍逃散，遂加以杻械，乘驴入关。九月，戊寅，腰斩东市。先是，三分郓兵以隶三镇，及王遂死，朝廷以为师道馀党凶态未除，命曹华引棣州兵赴镇以讨之。沂州将士迎候者，华皆以好言抚之，使先入城，慰安其馀，众皆不疑。华视事三日，大飨将士，伏甲士千人于幕下，乃集众而谕之曰：“天子以郓人有迁徙之劳，特加优给，宜令郓人处右，沂人处左。”既定，令沂人皆出，因阖门，谓郓人曰：“王常侍以天子之命为帅于此，将士何得辄害之！”语未毕，伏者出，围而杀之，死者千二百人，无一得脱者。门屏间赤雾高丈馀，久之方散。 
臣光曰：《春秋》书楚子虔诱蔡侯般杀之于申。彼列国也。孔子犹深贬之，恶其诱讨也，况为天子而诱匹夫乎！王遂以聚敛之才，殿新造之邦，用苛虐致乱。王弁庸夫，乘衅窃发，苟沂帅得人，戮之易于犬豕耳，何必以天子诏书为诱人之饵乎！且作乱者五人耳，乃使曹华设诈，屠千馀人，不亦滥乎！然则自今士卒孰不猜其将帅，将帅何以令其士卒！上下盻盻，如寇仇聚处，得间则更相鱼肉，惟先发者为雄耳，祸乱何时而弭哉！惜夫！宪宗削平僭乱，几致治平，其美业所以不终，由苟徇近功，不敦大信故也。 
甲辰，以田弘正兼侍中，魏博节度使如故。弘正三表请留，上不许。弘正常恐一旦物故，魏人犹以故事继袭，故兄弟子侄皆仕诸朝，上皆擢居显列，朱紫盈庭，时人荣之。 
乙巳，上问宰相：“玄宗之政，先理而后乱，何也？”崔群对曰：“玄宗用姚崇、宋璟、卢怀慎、苏颋、韩休、张九龄则理，用宇文融、李林甫、杨国忠则乱。故用人得失，所系非轻。人皆以天宝十四年安禄山反为乱之始，臣独以为开元二十四年罢张九龄相，专任李林甫，此理乱之所分也。愿陛下以开元初为法，以天宝末为戒，乃社稷无疆之福！”皇甫镈深恨之。 
冬，十月，壬戊，容管奏安南贼杨清陷都护府，杀都护李象古及妻子、官属、部曲千馀人。象古，道古之兄也，以贪纵苛刻失众心。清世为蛮酋，象古召为牙将，清郁郁不得志。象古命清将兵三千讨黄洞蛮，清因人心怨怒，引兵夜还，袭府城，陷之。初，蛮贼黄少卿，自贞元以来数反覆，桂管观察使裴行立、容管经略使阳旻欲徼幸立功，争请讨之，上从之。岭南节度使孔戣屡谏曰：“此禽兽耳，但可自计利害，不足与论是非。”上不听，大发江、湖兵会容、桂二管入讨，士卒被瘴疠，死者不可胜计。安南乘之，遂杀都护。行立、旻竟无功，二管凋弊，惟戣所部晏然。 
丙寅，以唐州刺史桂仲武为安南都护，赦杨清，以为琼州刺史。 
是月，吐蕃节度论三摩等将十五万众围盐州，党项亦发兵助之。刺史李文悦竭力拒守，凡二十七日，吐蕃不能克。灵武牙将史奉敬言于朔方节度使杜叔良，请兵三千，赍三十日粮，深入吐蕃以解盐州之围。叔良以二千五百人与之。奉敬行旬馀，无声问，朔方人以为俱没矣。无何，奉敬自它道出吐蕃背，吐蕃大惊，溃去。奉敬奋击，大破，不可胜计。奉敬与凤翔将野诗良浦、泾原将郝玼以勇著名于边，吐蕃惮之。 
柳泌至台州，驱吏民采药，岁馀，无所得而惧，举家逃入山中。浙东观察使捕送京师。皇甫镈、李道古保护之，上复使待诏翰林；服其药，日加躁渴。 
起居舍人裴潾上言，以为：“除天下之害者受天下之利，同天下之乐者飨天下之福，自黄帝至于文、武，享国寿考，皆用此道也。自去岁以来，所在多荐方士，转相汲引，其数浸繁。借令天下真有神仙，彼必深潜岩壑，惟畏人知。凡候伺权贵之门，以大言自炫奇技惊众者，皆不轨徇利之人，岂可信其说而饵其药邪！夫药以愈疾，非朝夕常饵之物。况金石酷烈有毒，又益以火气，殆非人五藏之所能胜也。古者君饮药，臣先尝之，乞令献药者先自饵一年，则真伪自可辨矣。”上怒，十一月，己亥，贬潾江陵令。 
初，群臣议上尊号，皇甫镈欲增“孝德”字，中书侍郎、同平章事崔群曰：“言圣则孝在其中矣。”镈谮群于上曰：“群于陛下惜‘孝德’二字。”上怒。时镈给边军赐与，多不时得，又所给多陈败，不可服用，军士怒怒，流言欲为乱。李光颜忧惧，欲自杀。遣人诉于上，上不信。京师汹惧，群具以中外人情上闻。镈密言于上曰：“边赐皆如旧制，而人情忽如此者，由群鼓扇，将以卖直，归怨于上也。”上以为然。十二月，乙卯，以群为湖南观察使，于是中外切齿于镈矣。 
中书舍人武儒衡，有气节，好直言，上器之，顾待甚渥，人皆言其且入相。令狐楚忌之，思有以沮之者，乃荐山南东道节度推官狄兼谟才行。癸亥，擢兼谟左拾遗内供奉。兼谟，仁杰之族曾孙也。楚自草制辞，盛言“天后窃位，奸臣擅权，赖仁杰保佑中宗，克复明辟。”儒衡泣诉于上，且言：“臣曾祖平一，在天后朝，辞荣终老。”上由是楚楚之为人。